cyanic-selkie/wikianc huggingface dataset:
Էֆո
ՍՏԵՂԾԱԳՈՐԾԱԿԱՆ ԿՅԱՆՔ ԵՎ ՀԱՄԱԳՈՐԾԱԿՑՈՒԹՈՒՆ
2008 թ. Էֆոն իր ակտիվ մասնակցությունն է ունենում Հայաստանի Հանրային Հեռուստատեսության նախաձեռնած և «Ոսկե Կլառնետ» երաժշտական նախագծում՝ հանդես գալով որպես հաղորդման նվագախմբի արտիստ ողջ նախագծի ընթացքում։ Նույն թվականին երգիչ Արման Հովհաննիսյանի հետ ստեղծում են «Արման Հովհաննիսյան Փրոդաքշն»-ը և մեծ ստեղծագործական ու համերգային գործունեություն ծավալում ամբողջ աշխարհով։ Էֆոն՝ որպես փրոդաքշնի տնօրեն և Արման Հովհաննիսյանի նվագախմբի դհոլահար, 2008թ․ հուվար-սեպտեմբեր ամիսներին համերգային շրջագայության է մեկնում Հայաստանի մարզերով։ 2009-2010 թթ․ «Արման Հովհաննիսյան Փրոդաքշն»-ը համերգներով հանդես է գալիս Հայաստանում և արտերկրում՝ Ուկրաինայում, Նիդերլանդներում (Ապելդորն), Գերմանիայում (Նյուրնբերգ, Հաննովեր), Բելգիայում (Բրյուսել), ԱՄՆ-ում (Լաս Վեգաս), Ֆրանսիայում (Լիոն, Մարսել), Ռուսաստանում (Մոսկվա, Ռոստով, Սոչի, Կրասնոդար, Սարատով, Օմսկ, Սամարա, Վորոնեժ, Տոմսկ), Սիրիայում (Հալեպ, Դամասկոս), Լիբանանում (Բեյրութ), Իրանում (Թեհրան) և ԱՄԷ-ում (Դուբայ)։ 2011 թ․ Քուվեյթում Հայաստանի արտակարգ և լիազար դեսպան Ֆադեյ Չարչօղլյանի հրավերով նրանք մեկնում են Քուվեյթ՝ համերգով հանդես գալու տեղի հայ համայնքի համար։ Վերադառնալուց մի քանի ամիս անց կայանում է Արման Հովհաննիսյանի մենահամերգը Երևանի Հանրապետության Հրապարակում ։ 2012 թ․ Էֆոն Արման Հովհաննիսյանի հետ մեկնում է Բոստոն, ԱՄՆ։ Նույն տարվա հոկտեմբերին կրկին համերգներով շրջագայում են Ռուսաստանի տարբեր քաղաքներով։ 2012թ. մենահամերգով մեկնում են ԱՄՆ։ Այս անգամ ամերիկաբնակ հանդիսատեսի հետ հանդիպումը տեղի է ունենում Լոս Անջելեսի «Greek» թատրոնում ։
2012 դեկտեմբերի 21-ին Էֆոն ԱՄՆ-ում մասնակցում է Հարութ Փամբուկչյանի ստողծագործական կյանքի 50-ամյա հոբելյանին նվիրված «Իմ Կյանքը» համերգային ծրագրին։
Այնուհետև նույն տարվա մեջ կայանում է առաջին մենահամերգը Ավստրալիայի մայրաքաղաք Սիդնեյում։ Հաջորդ արտերկրյա մենահամերգը Ֆրանսիայի մայրաքաղաք Փարիզում էր 2013 թ.: Նույն տարվա դեկտեմբերին ԱՄՆ-ում, Լոս Անջելեսի «Nokia» համերգասրահի դահլիճում ներկայանում են հերթական համերգով ։
2014 թ. Էֆոյի համագործակցությունը Արման Հովհաննիսյանի հետ շարունակվում է, և նրանք մենահամերգով հանդես են գալիս Կանադայի հայ համայնքի համար, որից հետո շրջագայությունը շարունակվում է կրկին Ավստրալիայում (Սիդնեյ), 2015թ. հոկտեմբերին՝ Փարիզում և Հոլանդիայի Զեթթեն քաղաքում, 2016թ․ մայիսին՝ Լոս Անջելեսի «Microsoft» թատրոնում ։ Իսկ օգոստոսին նրանք վերադառնում են Կանադա՝ Մոնրեալ։
'''2015 թ. փետրվարի 12-ին''' Էֆոն թողարկում է իր «Շուշի/Հաղթանակ» ստեղծագործությունը, որով էլ հետագայում սկսում է ներկայանալ բազմաթիվ բազմաժանր համերգներին և միջոցառումներին թե՛  Հայաստանում, թե՛  արտերկրում, ինչպես նաև մասնակցում տարբեր հեռուստատեսային նախագծերի։ 2015թ. մարտի 9-ին «Հաղթանակ»-ն առաջին անգամ մեծ բեմից հնչում է Մոսկվայի Կրեմլի պալատում շոու-ծրագրի ժամանակ։ Այնուհետև 2015-ի մայիսին Էֆոն «Հաղթանակ»-ի տպավորիչ ելույթով ներկայանում է ԱՄՆ-ում կայացած Հայկական Երաժշտական Մրցանակաբաշխությանը Պալմ-Սպրինգսում ։ 2015 թ․ նոյեմբերի 28-ին Երևանում նա հանդես է գալիս  Հայաստանի լավագույն երգիչներից մեկի՝ Էրիկի մենահամերգին՝ նվագակցելով «La La Le» երգին։ 2016թ․ «Global Arts International»-ի հրավերով ԱՄՆ-ում մասնակցում է Pan Armenian Entertainment տարեկան մրցանակաբաշխությանը ։
2016 թ․ Հանրային հեռուստաընկերության և Կարեն Սևակի համատեղ «Ամենակարող երգիչ» ծրագրին Էֆոն ներկայանում է իր աշակերտների հետ՝ կատարելով «Բերդ»-ը ։ Համագործակցությունը Կարեն Սևակի հետ շարունակվում է՝ հանդիսատեսին ներկայացնելով  նոր ստեղծագործություններ։
2017 թ․ մայիսի 20-ին այս անգամ արդեն Երևանում նա նորից մասնակցում է Հարութ Փամբուկչյանի «Իմ Կյանքը» մենահամերգին։ Իսկ սեպտեմբերին Էֆոն և Կարեն Սևակը հանդես են գալիս միասին Արցախի Հանրապետության 25-րդ տարեդարձի մեծ տոնակատարությանը։ 2017 թ․ հոկտեմբերի 1-ին նա իր դհոլային կատարումներով ներկայանում է Սարոյի «Սրտիս N1», իսկ հոկտեմբերի 14-ին՝ ամերիկահայ երգիչ Կարեն Բոքսյանի մենահամերգներին Երևանում։
2017 դեկտեմբերի 24-ին Էֆոն «Արման Հովհաննիսյան պրոդաքշն»-ի հետ համերգային ծրագրով ներկայանում են «Bally’s Las Vegas» համերգային սրահում, իսկ 2017 և 2018 թթ․ ամանորյա գիշերները համերգներով ներկայանում են Թեհրանում։ Նույն տարվա մարտին նրանք համերգային շրջագայությամբ հանդես են գալիս մի շարք ռուսական քաղաքներում (Պյատիգորսկ, Ռոստով, Կրասնոդար, Սիմֆերոպոլ, Անապա, Տյումեն, Կալուգա, Նիժնի Նովգորոդ, Սամարա, Սարատով, Վոլգոգրադ, Սանկտ Պետերբուրգ)՝ համերգային ելույթներով հանդես գալով Արմենչիկի և Սուպեր Սաքոյի հետ։ Ապրիլի 7 նրանք համերգային ելույթով հանդես են գալիս Շվեդիայում՝ Սոդերտալյե քաղաքում։ Հոկտեմբերին նորից շրջագայության են մեկնում Ռուսաստանի մի շարք քաղաքներ (Եսենտուկի, Ստավրոպոլ, Վորոնեժ, Յակուտսկ, Սուրգուտ, Չելյաբինսկ, Կրասնոյարսկ, Վլադիվոստոկ)՝ կրկին համերգներով  հանդես գալով Արմենչիկի և Սուպեր Սաքոյի հետ։
2018 թ․ ընթացքում Էֆոն հանդես է եկել ամերիկահայ երգիչ Հարութ Բալյանի մենահամերգին (Երևան), Արա Մարտիրոսյանի համերգին (Բեյրութ) և  Հռիփսիմե Հակոբյանի համերգին (Երևան)։
ԴՀՈԼԻ ԲԱՆԱԼԻ ՈՒՍՈՒՄՆԱԿԱՆ ՁԵՌՆԱՐԿ
“Դհոլի բանալի” ուսումնական ձեռնարկը մի շարք գաղափարներ առաջ բերելով, ներկայացնում է հայ երաժշտական մշակույթում հայկական գործիքների մեջ Դհոլի անվիճելի տեղն ու դերը ։
Հայկական ժողովրդական հարվածային գործիք Դհոլի վարպետ, հայ երաժիշտ Սերգեյ (Էֆո) Խաչատրյանը հիմնել է դպրոց, որտեղ պատանի սկսնակ կատարողներին սովորեցնում է ճիշտ նվագել Դհոլ։ Երկար տարիների քրտնաջան աշխատանքի շնորհիվ ստեղծվեց “Դհոլի բանալի” ուսումնական ձեռնարկը։ Լինելով դհոլ արտադրող վարպետ՝ հեղինակը իր ստեղծած դասագրքում մանրամասն ներկայացնում է «Հայկական Դհոլ» նվագելու առանձնահատկությունները և հմտությունները ։ Դհոլի պրոֆեսիոնալ տիրապետումը, հետագայում հնարավորություն կտա կատարողներին հանդես գալու նաև էստրադային և, նույնիսկ, ժամանակակից հայ կոմպոզիտորների ստեղծագործությունների կատարումներով ։
Ծանոթագրություններ
Կատեգորիա:Հայ դհոլահարներ Կատեգորիա:ՀՀ վաստակավոր արտիստներ Կատեգորիա:Հայ առաքելական քրիստոնյաներ Կատեգորիա:21-րդ դարի երաժիշտներ Կատեգորիա:Հայ կոմպոզիտորներ
Can You Feel the Love Tonight
Can You Feel the Love Tonight, 1994 թվականին Disney ընկերության արտադրության «Առյուծ արքան» լիամետրաժ մուլտֆիլմի սինգլը։ Թիմ Ռայսի բանաստեղծության երաժշտությունը գրել է Էլթոն Ջոնը։ Պրոդյուսեր Դոն Հանի և ռեժիսորներ Ռոբոմ Մինկոֆի և Ռոջեր Ալերսի կողմից նկարագրվել է հետևյալ կերպ. «Սա ամբողջ մուլտֆիլմում ամենազարմանալի պատմությունն է» ։ Երգը դարձել է բրիտանական հիթ՝ զբաղեցնելով UK Singles Chart հիթ-շքերթի 14-րդ հորիզոնականը, սակայն ավելի մեծ հաջողության է հասել ԱՄՆ-ում՝ զբաղեցնելով Billboard Hot 100-ի 4-րդ հորիզոնականը։ Մեծ ճանաչում է ստացել նաև Ֆրանսիայում։
Պատմություն
Մուլտֆիլմում երգը կատարում են Ջոզեֆ Վիլյամսը (Սիմբա) և Սալի Դվորսկին (Նալա), ինչպես նաև Նեյթան Լեյնը (Տիմոն) և Էրնի Սաբելլան (Պումբա), սակայն եզրափակիչ տարբերակը կատարել է Էլթոն Ջոնը։ Երգը 1995 թվականին արժանացել է «Օսկար» մրցանակի՝ շրջանցելով նույն մուլտֆիլմի երկու այլ սինգլները՝ Circle Of Life-ը և Հակունա Մատատան։
Էլթոն Ջոնն արժանացել է «Գրեմմի» մրցանակի՝ Տղամարդու լավագույն վոկալ փոփ-կատարման համար ։
2003 թվականին թողարկվել է ռեմիքս տարբերակը։
Երրորդ մասում գլխավոր հերոսների հետ ռոմանտիկ երգը մի փոքր վերափոխվել է. հիմնական սյուժեի մեջ ավելացրել են կարճ կոմիկական տեսարաններ Թիմոնի և Պումբայի մասնակցությամբ, որոնք փորձում են խանգարել Սիմբային և Նալային, բայց այդպես էլ հաջողության չեն հասնում։
Արտադրություն
Սկզբում պլանավորվում էր, որ «Can you Feel the Love Tonight» երգը կկատարեն միայն Թիմոնն ու Պումբան, բայց Էլթոն Ջոնը կտրականապես դեմ էր։ Նրան դուր չի եկել, որ կոմպոզիցիան կոմիկական ենթատեքստ ձեռք կբերի։ Երգիչը հայտարարել է, որ երգն արժանի է լինել «մեծ դիսնեյյան սիրո երգերի» շարունակությունը, և որ «առյուծների տեսարանը շատ ավելի զգացմունքներ է հաղորդում, քան կարող էր արտահայտել երկխոսությունը» ։ Հետաքրքիր է, որ ընկերությունն ընդհանրապես չէր ցանկանում մուլտֆիլմում որևէ ռոմանտիկ երգ օգտագործել։ Դա տեղի է ունեցել միայն Էլթոն Ջոնի համառությամբ։ Երբ վերջնական որոշում կայացրին, ծրագրվում էր, որ սինգլը կկատարեն Սիմբան և Նալան։ Սակայն արդյունքը վերանայվել է, և եկել են այն եզրակացության, որ կերգի Քրիստի Էդվարդսի ետնաբեմային ձայնը՝ Ջոզեֆ Ուիլյամսի և Սալի Դվորսկու կարճ ներդիրներով։ Երգի մեջ ներառված են նաև աֆրիկյան մոտիվները, սակայն դրանք ավելի վառ են հնչում աուդիոտարբերակում։
Արտաքին հղումներ
Կատեգորիա:Երգեր այբբենական կարգով Կատեգորիա:1994 սինգլներ Կատեգորիա:Երգեր Կատեգորիա:Էլթոն Ջոնի երգեր
Արաշենդա (Մծխեթի շրջան)
Արաշենդա (არაშენდა), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Պերեկոպի հերոսների հուշարձան
Պերեկոպի հերոսների հուշարձան (Памятник героям Перекопа), հուշանշան Ռուսաստանի Դաշնության մայրաքաղաք Մոսկվայում, որը նվիրված է Քաղաքացիական պատերազմի ժամանակ 1920 թվականի աշնանը Պերեկոպի գրոհին և գերմանա-ֆաշիստական զավթիչներից 1944 թվականի գարնանը Ղրիմի ազատագրմանը։ Հուշարձանը տեղադրվել է 1972 թվականի նոյեմբերի 15-ին՝ Պերեկոպի փողոցի և Սևաստոպոլի պողոտայի խաչմերուկից ոչ հեռու ։
Արաշենդա (Մծխեթի շրջան)
Դիրք
Գտնվում է ծովի մակարդակից 660 մետր բարձրության վրա։ Շրջկենտրոն Մցխեթից հեռու է 17 կմ։
Պերեկոպի հերոսների հուշարձան
Նկարագրություն
Հուշանշանը երկու գրանիտե բլոկներին կանգնած գրանիտե կարմիր պատ է։ Նրա վրա պատկերված են բուդյոնովկայով կարմիրբանակային և սաղավարտով զինվոր։ Ձախից արված է հետևյալ գրությունը. «Պերեկոպի հերոսներին։ 1920-1944» ։ Հակառակ կողմում թվարկված են այն դիվիզիաները, որոնք 1920 և 1944 թվականներին մասնակցել են Պերեկոպի համար մարտերին ։ Հուշարձանը տեղադրվել է բաց գույներով շարված սալիկներով և ծաղկաթմբերով եզրապատված բաց հարթակում ։
Արաշենդա (Մծխեթի շրջան)
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 226 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Պերեկոպի հերոսների հուշարձան
Պատմություն
Հուշարձանը պատկանում է «քաղաքային քանդակ» կատեգորիային ։ Ամեն տարի Հաղթանակի օրը նրա մոտ ծաղիկներ են դրվում։
Ծանոթագրություններ
Կատեգորիա:Հուշարձաններ այբբենական կարգով Կատեգորիա:1972 հիմնադրումներ Ռուսաստանում Կատեգորիա:Մոսկվայի հուշարձաններ
Շումին (գյուղ, Բախմաչի շրջան)
Շումին (Шумин), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Շումին գյուղում բնակվում էր 59 մարդ։ Բնակչության խտությունը կազմում էր 147,5 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր
Impact X-դիվիզիոնի չեմպիոնատ
Impact իքս-դիվիզիոնի չեմպիոնատ (Impact X Division Championship), ռեստլինգային չեմպիոնական տիտղոս «Impact Wrestling» կազմակերպության այսպես կոչված իքս դիվիզիոնում, որն իրենից ներկայացնում է արագ, վտանգավոր ու ակրոբատիկ հնարքներով լի պրոֆեսիոնալ ըմբշամարտի տեսակը։ Տիտղոսի համար պայքարող ըմբշամարտիկները պետք է կշռեն 102 կգ-ից պակաս։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։
Արտաքին հղումներ
Կատեգորիա:Պրոֆեսիոնալ ըմբշամարտի չեմպիոնական տիտղոսներ
Սեն Լու Օր
Սեն Լու Օր (Saint-Loup-Hors), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 288 մարդ, բնակչության խտությունը` 54.44 մարդ/կմ²։ Բնակավայրը զբաղեցնում է 5.29 կմ² տարածք։
Աշխարհագրություն
Գտնվում է Փարիզ քաղաքից 230 կմ արևմուտք, Կան քաղաքից` 27 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 210 աշխատունակ (15-64 տարեկան) բնակիչ, որոնցից ակտիվ էին 145-ը, իսկ ոչ ակտիվները` 65։ Ակտիվության ցուցանիշը կազմում է 69,0 %։ 145 աշխատունակ մարդկանցից աշխատել է 137 անձ (73 տղամարդ և 64 կին)։ Գործազուրկ են եղել 8 անձ (3 տղամարդ և 5 կին)։ 65 անաշխատունակներից 19-ը եղել են աշակերտներ կամ ուսանողներ, 24-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գյումյուշհանե
Տեղադրություն
Գտնվում է Սև ծովի ավազանին պատկանող Խորշատ գետի հովտում։ Շրջապատում են զառիվեր կողերով ապառաժներ։ Գտնվում է Երզնկա քաղաքից հյուսիս-արևմուտք։ Էրզրում-Տրապիզոն ճանապարհի աջ կողմում։
Ռեսուրսներ և կլիմայական պայմաններ
Բուն քաղաքը զուրկ է բուսականությունից, բայց նրան շրջապատում են գեղեցիկ և ընդարձակ այգիները։ Գյումուշհանեն հայտնի է իր տանձով և խնձորով։ Ջրառատ է, բարենպաստ կլիմայական պայմաններով։ Քաղաքից հարավ կա մի փոքրիկ լճակ։ Հնուց ի վեր հայտնի է եղել իր հանքավայրերով։ Հանքավայրերը հարուստ են արծաթով, վերջերս հայտանբերվել են նաև ոսկի, երկաթ, քարածուխ, կապար և պղինձ։
Պատմություն
Հնում քաղաքը մտնում էր Փոքր Հայքի մեջ, սկզբում Առաջին Հայքի մեջ, ապա Հուստինյանուս I կայսրի վարչական փոփոխությունների պատճառով Երկրորդ Հայքի մեջ։ XVII դարից այն Տրապիզոն նահանգի Գյումուշհանե գավառի կենտրոնն է։
Բնակչություն
Կատեգորիա:Թուրքիայի քաղաքներ Կատեգորիա:Պոնտոս Կատեգորիա:Թուրքիայի պատմություն Կատեգորիա:Գյումյուշհանեի մարզի բնակավայրեր
Ալեքսանդրա Փոփ
Ալեքսանդրա Փոփ (Alexandra Popp, ), հարձակվողի դիրքում հանդես եկող գերմանացի ֆուտբոլիստ, «Վոլֆսբուրգ» կանանց ֆուտբոլային ակումբի խաղացող, Գերմանիայի հավաքականի խաղացող։
Կարիերա հավաքականում
2006 թվականից Ալեքսանդրա Փոփը հանդես է եկել Գերմանիայի տարբեր պատանեկան և երիտասարդական հավաքականներում։ 2010 թվականի փետրվարի 17-ին Փոփն իր դեբյուտը նշեց հիմնական ազգային հավաքականի կազմում ԿԺԴՀ-ի դեմ խաղում։ Նա իր առաջին գոլը խփեց 2010 թվականի փետրվարի 26-ին Ֆինլանդիայի հավաքականի դարպասներին ։
Աշխարհի 2019 թվականի առաջնությունում, որը հունիսին անցկացվեց Ֆրանսիայում, Ալեքսանդրան խփեց իր թիմի չորս գոլերից մեկը խմբային փուլի երրորդ խաղում Հարավային Աֆրիկայի հավաքականի դեմ՝ Գերմանիան հաղթեց 4:0 հաշվով։ Նիգերիայի հավաքականի դեմ 1/8 եզրափակչում Փոփը կրկին գոլի հեղինակ դարձավ, իսկ նրա թիմը հաղթեց 3:0 հաշվով և դուրս եկավ քառորդ եզրափակիչ։
Ծանոթագրություններ
Կատեգորիա:Գերմանացի կին ֆուտբոլիստներ Կատեգորիա:Ֆուտբոլի հարձակվողներ Կատեգորիա:Գերմանիայի հավաքականի ֆուտբոլիստներ Կատեգորիա:Վոլֆսբուրգի ֆուտբոլիստներ Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ Կատեգորիա:2016 թվականի Ամառային օլիմպիական խաղերի չեմպիոններ
(6864) Ստարկենբուրգ
(6864) Ստարկենբուրգ (Starkenburg), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 12-ին Ֆրեյմուտ Բորնգենի և Լուց Շմադելի կողմից Տաուտենբուրգում ։
Միջին հեռավորությունը Արեգակից կազմում է 2,269113 ա. մ., առավելագույնը մոտենում է 2,0371 ա. մ. հեռավորության վրա և հեռանում 2,5011 ա. մ. ։ Արեգակի շուրջ մեկ ամբողջական պտույտ է կատարում 1248,48 երկրային օրվա ընթացքում, իր ուղեծրով շարժվելով միջինում 0,28835 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,8° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Լուց Շմադելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալֆրեդ Մեսել
Ալֆրեդ Մեսել (Alfred Messel, ), գերմանացի ճարտարապետ։ Նա հայտնի է ինչպես իր բուրժուական խոշորագույն առանձնատներով, այնպես էլ իր համեստ բազմաբնակարան բնակելի տներով։
Կենսագրություն
Մեսելը ծնվել է Դարմշտադտում` բանկիրի ընտանիքում։ Դեռ դպրոցում սովորելու ժամանակ ընկերանում է Լյուդվիգ Հոֆմանի հետ՝ ապագա քաղաքի շինարարության հարցերով խորհրդականի հետ։ 1873 թվականին Մեսելը սկսում է իր ուսումը Կասելի գեղարվեստի ակադեմիայում, իսկ 1874-ից մինչև 1878 թվականը ուսումնասիրում է ճարտարապետություն Բեռլինի շինարարական ակադեմիայում։ 1904 թ. դառնում է Բեռլինի գեղարվեստի ակադեմիայի անդամ։ 1906 թվականին նա ստանում է Դարմշտադտի տեխնիկական համալսարանի պատվավոր դոկտորի կոչում։
Ստեղծագործություն
Մեսելի գլխավոր ստեղծագործությունը համարվում է «Վերտխամը», որը կառուցվել է 1896-1906 թվականներին մի քանի փուլով Լայպցիգի փողոցում և էական ազդեցություն է ունեցել իր ժամանակի ճարտարապետության զարգացման վրա։ Այն նաև համարվում է «տաճարի պահանջման» նախատիպ, որը մեկ ընտանիքի տակ էր համախմբում տարբեր ապրանքներ, շքեղ կահավորումներ։ Երկրորդ համաշխարհային պատերազմի ժամանակ դեպարտամենտը ունեցել է մեծ վնասներ։ Փլատակները ապամոնտաժվել են 1955 թվականին, և տեղը կառուցվել է Բեռլինի սահմանային պատը։ Ալֆրեդ Մեսելի նախաձեռնությամբ կառուցվել է Պերգամոն թանգարանը՝ Բեռլինի թանգարանային կղզում։
Ծանոթագրություններ
Կատեգորիա:Գերմանիայի հրեաներ Կատեգորիա:Գերմանացի ճարտարապետներ
Կալանխոե Բլոսֆելդա
Կալանխոե Բլոսֆելդա (Kalanchoe blossfeldiana), բազմամյա խոտաբույսային սուկուլենտային ծաղկավոր բույս, Կալանխոե (Kalanchoe) տեսակը թանձրատերևազգիների (Crassulaceae) ընտանիքից։ Վայրի տեսակը հանդիպում է Մադագասկարում։ Գեղեցիկ ծաղկող հայտնի սենյակային բույս։
Անվանում
Այն նկարագրվել է 1934 թվականին գերմանացի բուսաբան և սուկուլենտների կոլեկցիոներ Կառլ ֆոն Պելլնիցեմի (1896-1945) կողմից «Kalanchoe Blossfeldiana» հոդվածում, որը հրապարակվել է Բեռլինում՝ Repertorium Specierum Novarum Regni Vegetabilis ամսագրում (հատոր 35։ 159-160)։ Տեսակն անվանվել է գերմանացի սելեկցիոներ Ռոբերտ Բլոսֆելդի (1882-1945) պատվին։
Տեսակների հոմանիշը գալիս է անվանումից ։
Բուսաբանական նկարագրություն
Բույս՝ բազմաթիվ մերկ, թույլ ճյուղավորվող ցողուններով, բարձրությամբ և տրամագծով կարող է աճել մինչև 30սմ։ Տերևները կլորավուն են, ձվաձև, երբեմն գրեթե ուղղանկյունաձև, եզրերը՝ զիգզագաձև, կանաչ կամ մուգ կանաչ, երբեմն երկայնքը կարմիր եզրագծերով։
Ծաղիկները ունեն մինչև 1սմ տրամագիծ, հավաքվում են վերին ծաղկաբույլերում։ Պսակի բնական երանգավորումը մուգ կարմիր է, պսակի թերթիկները կարող են լինել վարդագույն, դեղին կամ նարնջագույն։ Ծաղկման ժամանակաշրջանը՝ ձմռան սկզբից մինչև ամռան սկիզբը։
Մշակում
Կալանխոե Բլոսֆելդա, հայտնի սենյակային բույս, որը գնահատվում է երկար ժամանակ ծաղկելու իր ունակության համար՝ լինելով բավականին անպաճույճ, հասարակ բույս։
Այս տեսակն ամենալավն աճում է մասնակի ստվերի պայմաններում լավ ջրահեռացված հողի մեջ։ Տարվա ցուրտ եղանակին ջրելը պետք է չափավոր լինի։ Բազմացումը՝ սերմերով, շիվերով և տերևների եզրերի բողբոջներով, ինչպես նաև սերմերով։ Բույսը զգայուն է ցրտի հանդեպ։ Ցրտադիմացկունությունը մինչև 10-12°C:
Պատկերասրահ
Կալանխոե Բլոսֆելդա
Արտաքին հղումներ
Կատեգորիա:Սենյակային բույսեր Կատեգորիա:Սուկուլենտներ Կատեգորիա:Դեկորատիվ բույսեր Կատեգորիա:Ծաղկավոր բույսեր Կատեգորիա:Ծաղիկ Կատեգորիա:Աֆրիկայի բուսականություն
Կոտլին
Կոտլին (Ко́тлин, Retusasri), կղզի Բալթիկ ծովի Ֆիննական ծոցում, Լենինգրադից 27 կմ արևմուտք։ Տարածքը՝ մոտ 15 կմ2։
1703 թվականին Կոտլինում կառուցվել է Կրոնշլոտ (ներկայիս Կրոնշտադտ) ամրոցը։
Կատեգորիա:Կղզիներ այբբենական կարգով Կատեգորիա:Ֆիննական ծոցի կղզիներ Կատեգորիա:Ռուսաստանի կղզիներ
Սուրճի համտես
Սուրճի համտես (capping, կապինգ), համտեսման տեսակ, համի թեստավորում, ինչպես նաև սուրճի ըմպելիքի տեսողական և հոտառական գնահատում։ Հաճախ համտեսելիս տեղի է ունենում նաև սուրճի հատիկների, դրանց չափի, գույնի և ձևի գնահատում ։
Համտեսին կարող են ներկայացվել ոչ միայն աղացած, այլ նաև լուծվող սուրճից պատրաստված ըմպելիքներ, սակայն երկրորդ դեպքում բույրի փոխարեն (որը լուծվող սուրճի մոտ շատ թույլ է) գնահատվում է միայն ըմպելիքի համը ։ Եթե մի քանի խմիչքների համտեսում է տեղի ունենում դրանք համեմատելու համար, ապա ենթադրվում է, որ սուրճի բոլոր նմուշները պետք է լինեն մեկ աղացած և մեկ աստիճանի տապակված ։
Ծանոթագրություններ
Կատեգորիա:Համ Կատեգորիա:Սուրճի մշակույթ Կատեգորիա:Սուրճ Կատեգորիա:Խոհարարություն
Անդրեյ Բոյկո (երգիչ)
Անդրեյ Վադիմովիչ Բոյկո (Андрій Вадимович Бойко, ), ուկրաինացի երգիչ, «Մանկական Նոր ալիք 2014»-ի հաղթող, «Սլավյանսկի բազար»-ի արծաթե մեդալակիր, ինչպես նաև Մանուկների ձայնի երրորդ մրցաշրջանի եզրափակչի մասնակից։
Ստեղծագործություն
Անդրեյ Բոյկոն ծնվել է երաժիշտների ընտանիքում՝ մայրը ջութակահարուհի է, հայրը՝ հոբոյիստ։ Բոյկոյի հետաքրքրությունը երաժշտության հանդեպ սկսվել Է Էլվիս Փրեսլիի ստեղծագործությամբ հետաքրքրվելով։ Ավելի ուշ ունեցել է ևս մեկ կուռք՝ Ֆրեդի Մերկուրին։ Առաջին անգամ Կիևի ֆիլհարմոնիայում բեմ է դուրս եկել 6 տարեկանում՝ Կամերային նվագախմբի ուղեկցությամբ նվագելով թմբուկի պարտիան Մոցարտի Խաղալիքների սիմֆոնիայում ,։ Անդրեյը 8 տարեկանում պրոֆեսիոնալ կերպով սկսել է զբաղվել վոկալով, երբ նրան տվել են մանկական էստրադային-վոկալ Співайко ստուդիա։
2013 թվականին հասել է կիսաեզրափակիչ «Голос. Діти» հեռուստահաղորդման առաջին եթերաշրջանում՝ կույր լսումների արդյունքների շնորհիվ ընկնելով Օլեգ Սկրիպկայի թիմ։ Նույն տարում առաջին տեղն է զբաղեցրել «Крок до зірок» («Шаг к звёздам») հեռուստատեսային նախագծում ։ Դարձել է Մանկական Եվրատեսիլի ազգային ընտրության կիսաեզրափակչի մասնակից ։ Նույն թվականին դարձել է «Պարադիզ» պրոդյուսերական կենտրոնի սան։
2014 թվականի հուլիսին «Սլավյանսկի բազար» փառատոնի շրջանակներում անցկացվող «Վիտեբսկ-2014» XII միջազգային մանկական երաժշտական մրցույթում զբաղեցրել է երկրորդ տեղը ։ Օգոստոսին դարձել է «Մանկական Նոր ալիք 2014»-ի հաղթող ։ Սեպտեմբերին մասնակցել է «Ուզում եմ Մելաձեի մոտ» նախագծին, որը Կոնստանտին Մելաձեն սկսել է նոր բոյ-բենդի մասնակիցների որոնման համար, սակայն իր տարիքի պատճառով առաջ չի գնացել ։
2016 թվականին մասնակցել է ուկրաինական Մանուկների ձայնը հեռուստանախագծի երրորդ եթերաշրջանին։ Առաջին կույր լսումների ժամանակ դեպի նա շրջվել են բոլոր երեք ժյուրիի անդամները, նա նախընտրել է գնալ Մոնատիկի թիմ ։ Բոյկոն հասել է մինչև նախագծի եզրափակիչ, սակայն երրորդ մրցաշրջանի հաղթող դարձել է Էլինա Իվաշչենկոն։
Արտաքին հղումներ
Կատեգորիա:Դեկտեմբերի 15 ծնունդներ Կատեգորիա:2002 ծնունդներ Կատեգորիա:Կիև քաղաքում ծնվածներ Կատեգորիա:Ուկրաինացի երգիչներ Կատեգորիա:21-րդ դարի երգիչներ և երգչուհիներ Կատեգորիա:Երաժիշտներ այբբենական կարգով
Կովկասյան էսպերանտիստ
«Կովկասյան էսպերանտիստ» (Kaukaza esperantisto), բազմալեզու կիսամսյա գրական հանդես։ Կովկասյան էսպերանտիստների խմբի հրատարակություն։ Լույս է տեսել 1910— 1914-ին, Թիֆլիսում, էսպերանտո, հայերեն, վրացերեն և ռուսերեն լեզուներով։ Խմբագիր-հրատարակիչ՝ Հ. Տեր-Աստվածատրյան։ Նպատակն էր թարգմանաբար ներկայացնել հայ, ռուս և վրաց գրականության նմուշներ, պրոպագանդել էսպերանտո արհեստական լեզուն կովկասյան միջավայրում։ Ծանոթացրել է էսպերանտո լեզվի ծագման պատմությանը, զարգացման ուղիներին և այդ լեզվով հրատարակվող գրականությանը։ Տպագրել է Սմբատ Շահազիզի, Վահրամ Փափազյանի, Ալեքսանդր Ծատուրյանի, Ավետիք Իսահակյանի արձակ և չափածո գործերը, ինչպես նաև ռուս և եվրոպացի հեղինակների (Ալեքսանդր Պուշկին, Անտոն Չեխով, Ա. Կուպրին, Վիկտոր Հյուգո, Գի դը Մոպասան) ստեղծագործությունները։ Հանդեսին ինքնուրույն և թարգմանական գործերով աշխատակցել են Ա. Դոստյանը (Շռինդ), Վ. Սիրունյանը, Վ. Գոգիսփձեն, Վ. Ախվլեդիանին, Վ. Պավլովան և ուրիշներ։ «Կովկասյան էսպերանտիստ»-ում գործել է էսպերանտո լեզվի ուսուցման լրիվ դասընթաց, ինչպես նաև երգիծանքի բաժին։ Տարածվել է Մոսկվայում, Վարշավայում, Փարիզում, Թավրիզում և այլուր։
Կատեգորիա:Վրաստանի հայկական հանդեսներ Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով
Ստարոմուսինո (գյուղ, Չիշմինսկի շրջան)
Ստարոմուսինո (Старомусино, Иҫке Муса), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 573 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Տրոֆիմովո (գյուղ, Սաֆոնովսկի շրջան)
Տրոֆիմովո (Трофимово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Բուեջի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լեհաստանի գերմանա-խորհրդային համատեղ օկուպացիա (1939–1945)
Լեհաստանի օկուպացիա Նացիստական Գերմանիայի և ԽՍՀՄ կողմից, տեղի է ունեցել Երկրորդ համաշխարհային պատերազմի (1939–1945) ընթացքում, մեկնարկել է 1939 թվականի սեպտեմբերին՝ դեպի Լեհաստան կազմակերպված գերմանա-խորհրդային արշավանքով, և պաշտոնապես եզրափակվել 1945 թվականի մայիսին՝ Երրորդ ռայխի հանդեպ դաշնակից ուժերի տարած հաղթանակով։
Օկուպացիայի ողջ ընթացքում Լեհաստանի տարածքը բաժանված էր նացիստական Գերմանիայի (արևմուտքից) և Խորհրդային Միության (արևելքից) միջև ։ 1941 թվականի ամռանը, չնայած երկու տարի առաջ Չհարձակման պայմանագիր («Մոլոտով–Ռիբենտրոպ դաշնագիր») կնքելուն, Գերմանիան լայնամասշտաբ հարձակում սկսեց նախկին դաշնակից Խորհրդային Միության դեմ («Բարբարոսա» գործողություն) և ներխուժեց Լեհաստանի արևելյան տարածքներ, որոնք անցել էին ԽՍՀՄ հսկողության տակ։ Հետագայում, խորհրդային Կարմիր բանակին հաջողվեց ֆաշիստական ուժերին դուրս մղել ԽՍՀՄ գրավյալ տարածքներից և անցնել Լեհաստանի վերագրավմանը։
«Բարբարոսա» գործողությունից առաջ, Գերմանիան և ԽՍՀՄ-ը միասին էին համակարգում Լեհաստանին վերաբերող իրենց քաղաքականությունը, որն առավել ակնհայտորեն արտահայտվում էր տերությունների երկու ուժային կառույցների՝ Գեստապոյի և Ներքին գործերի ժողովրդական կոմիսարիատի (ՆԿՎԴ) չորս համաժողովներում, որտեղ օկուպացիոն ուժերը քննարկում էին լեհական դիմադրության շարժումը ճնշելու իրենց ծրագրերը ։
1939-1945 թվականների օկուպացիոն ռեժիմների ընթացքում Լեհաստանում զոհվեց շուրջ 6 միլիոն քաղաքացի, որը երկրի այն ժամանակվա բնակչության 21,4%-ն էր։ Զոհերի կեսն ազգությամբ լեհեր էին, իսկ մյուս կեսը՝ հրեաներ։
Զոհերի ավելի քան 90%-ը քաղաքացիական էր, քանի որ քաղաքացիական անձանց մեծամասնությունը միտումնավոր թիրախավորվում էր գերմանական և խորհրդային ուժերի կողմից սանձազերծված տարբեր գործողություններում։ Ընդհանուր առմամբ, 1939–1945 թվականներին Լեհաստանի նախապատերազմյան տարածքի գրավման ժամանակ, ֆաշիստական ուժերը սպանեցին 5 470 000 – 5 670 000 քաղաքացու, այդ թվում՝ 3 000 000 հրեաների։ Նյուրնբերգյան դատավարության ժամանակ, զանգվածային սպանությունները որակվեցին որպես դիտավորյալ և համակարգված ցեղասպանություն ։
Արտաքին հղումներ
Կատեգորիա:Լեհաստանի ռազմական պատմություն Կատեգորիա:Լեհ-գերմանական հարաբերություններ Կատեգորիա:Հոլոքոստը Լեհաստանում
Քրիստիան Վիլհելմ Բրաուն
Քրիստիան Վիլհելմ Բրաուն, գերմանացի անատոմիստ։ Նա հայտնի է մարդու մարմնի հարթ հատումների գերազանց վիմագրություններով և կենսամեխանիկայի ոլորտում իր առաջամարտիկ աշխատանքով։ Նա նաև առաջ է բերել սառեցված դիակները անատոմիական հետազոտությունների համար ։
Կենսագրություն
Քրիստիան Բրաունը սովորել է Գոթինգենի և Վյուրցբուրգի համալսարաններում։ 1872 թվականին նա դարձել է տեղագրական անատոմիայի պրոֆեսոր Լայպցիգի համալսարանում ։ Բրաունը ոգեշնչվել է ֆրանսիացի գիտնական Էտյեն-Ժյուլ Մարեի (1830–1904) լուսանկարչական աշխատանքով, որը ներառում էր անատոմիական շարժում։ Մարեյը կարծում էր, որ շարժումը մարդկային բոլոր գործառույթներից ամենակարևորն է, որն էլ նա նկարագրել է գրաֆիկորեն կենսաբանական հետազոտությունների համար Du mouvement dans les fonctions de la vie (1892) և Le Mouvement (1894) աշխատություններում։ Այս աշխատանքները օգնել են ճանապարհ բացել դեպի Բրաունի՝ մարդու քայլվածքի փորձնական, անատոմիական ուսումնասիրություններ, որոնք հրապարակվել են Der Gang des Menschen գրքում (համահեղինակ ֆիզիոլոգ Օտտո Ֆիշերի հետ 1861–1917) ։ Բրաունի քայլվածքի կենսամեխանիկայի ուսումնասիրությունը ներառում էր ազատ քայլելու երկու և բեռով քայլելու մեկ անցում։ Բրաունի օգտագործած քայլվածքի վերլուծության մեթոդաբանությունը, ըստ էության, նույնն է, ինչ կիրառվում է այսօր։
Օտտո Ֆիշերի հետ նա անցկացրել է հետազոտություններ, որոնք ներառում էին ծանրության կենտրոնի դիրքը մարդու մարմնում և դրա տարբեր հատվածներում։ Սկզբում որոշելով սառեցված մարդու դիակի երկայնական, սագիտալ և ճակատային առանցքների «գրավիտացիոն կենտրոնների» հարթությունները տվյալ դիրքում, այնուհետև դիակը սղոցելով՝ նրանք կարողացել են հաստատել մարմնի ծանրության կենտրոնը և դրա բաղկացուցիչ մասերը։ Բրաունը և Ֆիշերը նաև ծավալուն աշխատանք են կատարել դիմադրողական ուժերի հիմունքների վրա, որոնք մարմնի մկանները պետք է հաղթահարեն շարժման ընթացքում։
Գործին չառնչվող հետազոտական աշխատանքում Բրաունը որոշիչ դեր է ունեցել Պրուսիայի Ֆրեդերիկ Մեծի հեղինակած երաժշտական ստեղծագործությունների հրապարակման մեջ։ Բրաունը գերմանացի բժիշկ Էռնստ Հայնրիխ Վեբերի (1795–1878) փեսան էր։
Գրականություն
Վիլհելմ Հիսի հետ համագործակցությամբ՝ նա 1876 -ից հետո խմբագրել է՝ Archiv für Anatomie und Entwickelungsgeschichte («Արխիվ անատոմիայի և զարգացման») ։
Արտաքին հղումներ
Կատեգորիա:1831 ծնունդներ Կատեգորիա:Լայպցիգի համալսարանի շրջանավարտներ
Նաթան Ամիրխանյան
Նաթան Աբրահամի Ամիրխանյան (Կնյազև, ), հայ կոմպոզիտոր, խմբավար, երգեհոնահար, մանկավարժ։ Գրվել է նաև Կնյազև։
Կենսագրություն
Ծնվել է Կ. Պոլսում, Աբրահամ Ամիրխանյանի ընտանիքում։ Փոքր հասակից տեղափոխվել է Թավրիզ, ապա Թիֆլիս։ Երաժշտական կրթությունը կատարելագործել է Հելսինկիի կոնսերվատորիայում։ 1897 թվականին մեկնել է Մյունխեն, սովորել տեղի երաժշտական ակադեմիայում։ Ուսումն ավարտելուց հետո համերգներ է տվել եվրոպական մի շարք քաղաքներում։ Ապա մեկնել է Օդեսա, որտեղ աշխատել է որպես երգեհոնահար և երաժշտության պրոֆեսոր։ Եղել է Օդեսայի օպերայի փոխդիրիժորը։ Օդեսայից մեկնելով Բաքու, ստեղծել է հայկական երգչախումբ և համերգներ է տվել։ Այնուհետև մեկնել է Բուլղարիա, ծնողների մոտ, նշանակվել Սոֆիայի օպերայի նվագախմբի ղեկավար։
1912 թվականին անցել է ԱՄՆ, Բոստոնում ղեկավարել է 360 հոգուց բաղկացած մի երգչախումբ։ Առաջին համաշխարհային պատերազմի նախօրյակին վերադարձել է Բուլղարիա, ղեկավարել Սոֆիայի օպերայի նվագախումբը։ Այս շրջանում գրել է իր գլուխգործոց «Իվանքո» օպերան բուլղարական պատմական կյանքից վերցրած, որը 1932-1933 թատերաշրջանում մեծ հաջողությամբ բեմադրվել է Սոֆիայի պետական օպերայում։ Ունի տարբեր բնույթի բազմաթիվ ստեղծագործություններ, այդ թվում Խրիստո Բոտևի մի շարք բանաստեղծությունների եղանակավորումը։ Գրել է «Հաջի Դիմիտր» բալետը և մի այլ օպերա «Ռալիցա» վերնագրով, դարձյալ բուլղարական կյանքից ։
Հղումներ
Կատեգորիա:Հայ կոմպոզիտորներ Կատեգորիա:Հայ խմբավարներ Կատեգորիա:Կոմպոզիտորներ այբբենական կարգով Կատեգորիա:Հայ երգեհոնահարներ Կատեգորիա:Հայ մանկավարժներ Կատեգորիա:Հայ դիրիժորներ
Ծաղկաշենի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Ծաղկաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 18 հուշարձան (8 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Impact նոկաուտների չեմպիոնատ
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։
Արտաքին հղումներ
Կատեգորիա:Պրոֆեսիոնալ ըմբշամարտի չեմպիոնական տիտղոսներ
Բուստարվիեխո
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Միքայել Հակոբով
Միքայել Հակոբով (Mikael Agopov, ), ֆիննահայ շախմատիստ, միջազգային վարպետ (1999 թվական) ։ Ֆինլանդիայի եռակի չեմպիոն (2011, 2015 և 2018)։ Նրա ամենաբարձր վարկանիշը եղել է 2465 (2015 թվականի հունիսին)։ 2022 թվականի օգոստոսի դրությամբ նա Ֆինլանդիայի 5-րդ լավագույն ակտիվ խաղացողն է ։
Կենսագրություն
Միքայել Հակոբովը ծնվել է 1978 թվականի մարտի 5-ին։
Հակոբովը երեք անգամ՝ 2011, 2015 և 2018 թվականներին, հաղթել է Ֆինլանդիայի շախմատի առաջնությունում ։
2013 թվականին Վիլյանդիում կայացած Իլմար Ռաուդի 100-ամյակին նվիրված միջազգային մրցաշարում Հակոբովը Վլադիսլավ Կովալյովի հետ կիսել է առաջին հորիզոնականը ։
Միքայել Հակոբովը Ֆինլանդիայի հավաքականի կազմում շախմատային հինգ օլիմպիադայի (1998, 2008-2014 ) և Եվրոպայի թիմային վեց առաջնության (1999, 2007-2015 ) մասնակից է։ Օլիմպիադաներում նա խաղացել է 45 պարտիա և վաստակել 24 միավոր (17 հաղթանակ, 14 ոչ-ոքի, 14 պարտություն) ։ Եվրոպայի թիմային առաջնություններում նա խաղացել է 50 պարտիա և վաստակել 20 միավոր (11 հաղթանակ, 18 ոչ-ոքի, 21 պարտություն) ։
Արտաքին հղումներ
Կատեգորիա:Հայ շախմատիստներ Կատեգորիա:Ապրող անձինք Կատեգորիա:Հայ միջազգային վարպետներ
Պերվոմայսկոե (քաղաքատիպ ավան, Նիկոլաևի մարզ, Ուկրաինա)
Պերվոմայսկոե (Первомайське), քաղաքատիպ ավան Ուկրաինայի Նիկոլաևի մարզի Վիտովսկի շրջանում։
2001 թվականի տվյալներով Պերվոմայսկոե քաղաքատիպ ավանում բնակվում էր 3 552 մարդ։ Բնակավայրը զբաղեցնում է 2,1 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վիտովսկի շրջանի բնակավայրեր Կատեգորիա:Ուկրաինայի քաղաքատիպ ավաններ
Հայրիկ Հովհաննիսյան
Հայրիկ Ղևոնդի Հովհաննիսյան, հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1944)
Կենսագրություն
Հայրիկ Հովհաննիսյանը ծնվել է 1909 թվականին, Արևմտյան Հայաստանի Վան քաղաքում, արհեստավորի ընտանիքում։ Յոթ տարեկան է եղել Հայրիկը, երբ նրանց ընտանիքը Վասպուրականից գաղթել է Էջմիածին։ 1927 թվականին ավարտել է Էջմիածնի 2-րդ աստիճանի դպրոցը, ուսուցչական աշխատանքի է անցել Թալինի շրջանում։ Այնուհետև կոմերիտմիության կոչով մեկնել է Նախիջևանի ԻԽՍՀ, աշխատել հայկական դպրոցներում։ Հետագայում երիտասարդ մանկավարժը սովորել և ավարտել է Երևանի մանկավարժական ինստիտուտի պատմության ֆակուլտետը։ 1931-1934 թվականներին աշխատել է նախ՝ Երևանի երկաթգծի դպրոցում, որպես պատմության ուսուցիչ, ապա՝ Նար-Դոսի անվան դպրոցում՝ ուսմասվար։ Պատմություն է դասավանդել Խաչատուր Աբովյանի, Սուրեն Սպանդարյանի անվան միջնակարգ դպրոցներում ։
Երբ սկսվել է մեծ Հայրենականը, Հովհաննիսյանը մեկնել է գործող բանակ։ Եղել է տարբեր ռազմաճակատներում՝ կապավոր, հետախույզ, քաղաշխատող։ 1944 թվականին բանակում Հովհաննիսյանը ընդունվել է կոմունիստական կուսակցության շարքերը։ Նա մասնակցել է խորհրդային մի շարք քաղաքների ազատագրման մարտերին, Քյոնիգսբերգ քաղաք-ամրոցի գրավմանը։ Պարգևատրվել է «Պատվո նշան» շքանշանով, «Մարտական ծառայությունների համար», «Խիզախության համար» մեդալներով ։
Հայրենական մեծ պատերազմի հաղթական ավարտից հետո Հովհաննիսյանը նորից անցել է մանկավարժական աշխատանքի։ Աշխատել է մայրաքաղաքի՝ Նար-Դոսի, Աբովյանի, Սպանդարյանի, Շահումյանի, Նալբանդյանի, Խանջյանի անվան դպրոցներում։ Եղել է ուսմասվար, դպրոցի տնօրեն։ 1972 թվականին Հովհաննիսյանը տեղափոխվել է Էջմիածնի Ակնաշեն գյուղի № 9 օժանդակ գիշերօթիկ դպրոց և աշխատել որպես դաստիարակ, իսկ 1979 թվականին անցել է կենսաթոշակի ։
Impact կանանց աշխարհի թիմային չեմպիոնատ
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։
Հայրիկ Հովհաննիսյան
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:«Խիզախության համար» մեդալով պարգևատրվածներ (ԽՍՀՄ) Կատեգորիա:Դպրոցի տնօրեններ Կատեգորիա:ԽՄԿԿ անդամներ
Impact կանանց աշխարհի թիմային չեմպիոնատ
Արտաքին հղումներ
Կատեգորիա:Պրոֆեսիոնալ ըմբշամարտի չեմպիոնական տիտղոսներ
ՀՀ առևտրային բանկեր
Առևտրային բանկեր 1991 թվականին ՀՀ տարածքում գործել են 39, 1992 թվականին՝ 51, 1993 թվականին՝ 58 առևտրային բանկեր (ընդհանուր կապիտալը՝ 283 միլիոն դրամ), 62 գրավատուն և 7 ապահովագրական ընկերություններ։ Անդամակցող բանկերի շահերը պաշտպանելու նպատակով 1995 թվականին հիմնվել է Հայաստանի բանկերի ընկերակցությունը (նախագահ՝ Տ. Սարգսյան՝ 1995-1998), որը 1998 թվականին վերածվել է Հայաստանի բանկերի միության։ Կենտրոնական բանկի շենքը Երևանում (1931, մարտ՝ Նիկոլայ Բան) Ներկայումս ՀՀ-ում գործում են 21 առևտրային բանկեր՝ 405 մասնաճյուղերով։ Բանկերի ընդհանուր կապիտալը 318,9 միլիարդ դրամ է, ընդհանուր ակտիվները՝ 1 տրլն 560 միլիարդ դրամ, ընդհանուր պարտավորությունները՝ 1 տրլն 241 միլիարդ դրամ։1
ՀՀ ֆինանս, շուկայում ներառված են նաև 32 վարկային կազմակերպություններ՝ 60 մասնաճյուղերով, 11 ապահովագրական ընկերություններ և 5 ապահովագրական միջնորդներ (բրոքեր), ՀՀ արժեթղթերի շուկայի մասնակիցները՝ 8 ներդրումային ընկերություններ, Հայաստանի կենտրոնական դեպոզիտարիան և «Նասդաք ՕէմԷքս Արմենիա» ԲԲԸ-ն, 116 գրավատուն, 239 արտարժույթի առք ու վաճառք իրականացնող փոխանակման կետեր, արժութային հայ գործառուի գործունեությամբ զբաղվող 2 իրավաբան, անձինք, դրամ, փոխանցումներ իրականացնող 10 ընկերություն, վճարային 6 գործիք, վճարահաշվարկային փաստաթղթերի ընթացարկում (պրոցեսինգ) և հաշվանցում (քլիրինգ) իրականացնող 1 կազմակերպություն, 15 հաշվետու թողարկողներ։ 2011 թվականի սեպտեմբեր 7-ին Երևանում բացվել է Համահայկական բանկը (գլխավոր գործադիր տնօրեն՝ Վահրամ Ներսիսյանը), որը ֆինանսավորելու է համահայկական նշանակության նորարար, նախագծերը, որոնք իրականացնում են համահայկական ցանցի անդամ-մասնակիցներն աշխարհի ցանկացած կետում։ Բանկի հեռահար նպատակը հզոր տեղեկատվական ցանցի վրա հիմնված գործարար կապերի ստեղծումն է։ Համահայկական բանկի կանոնադրական կապիտալը մոտ 100 միլիոն դոլար է, որի 20 %-ը տրամադրել է ՀՀ Կառավարությունը։
Կատեգորիա:Հայաստանի տնտեսություն
Ֆուտբոլը Հայաստանում
Ֆուտբոլը Հայաստանում առավել ժողովրդականություն է վայելում։ Առաջին հայկական խմբերն ստեղծվել են Կոստանդնուպոլսում, Իզմիրում («Պալթալիման»՝ 1904 թվականին, «Տորք», և այլն)։ Հայաստանում ֆուտբոլի խմբեր են գործել Ալեքսանդրապոլում (այժմ՝ Գյումրի), Վաղարշապատում, Երևանում։ Ֆուտբոլի առաջին խաղը Երևանի և Ալեքսանդրապոլի թիմերի միջև տեղի է ունեցել 1920 թվականին Երևանի անգլիական այգում։ ՀԽՍՀ-ում ֆուտբոլի առաջին միջազգային մրցախաղը տեղի է ունեցել 1930 թվականին. Երևանում հանդիպել են քաղաքի հավաքականը և Գերմանիայի բանվորական միության թիմը։ 1939 թվականից անցկացվել է հանրապետական առաջնություն, նույն թվականից «Սպարտակը» (1937-1954 թվականներին՝ «Դինամո», 1963 թվականից՝ «Արարատ») մասնակցել է համամիութենական առաջնություններին։ Հայկական ֆուտբոլը մեծ նվաճումներ է ունեցել 1970-ական թվականներին. 1971 թվականին ԽՍՀՄ բարձրագույն խմբի առաջնությունում Երևանի «Արարատը» առաջին անգամ դարձել է արծաթե մրցանակակիր, իսկ 1973 թվականին (մարզիչ՝ Նիկիտա Սիմոնյան)՝ ԽՍՀՄ չեմպիոն և գավաթակիր։ 1975 թվականին «Արարատի» ֆուտբոլիստները երկրորդ անգամ նվաճել են ԽՍՀՄ գավաթը։ ԽՍՀՄ առաջնություններում հանդես են եկել նաև «Շիրակ», «Լոռի», «Կոտայք», «Նաիրի», «Արաքս» և այլ թիմեր։ Հայ ֆուտբոլիստներից ԽՍՀՄ հավաքականում հանդես են եկել 15-ը (1-ինը՝ Լևոն Իշտոյանը)։ Խորեն Հովհաննիսյանը ԽՍՀՄ հավաքականի կազմում մասնակցել է 37 խաղի, խփել 8 գնդակ, իսկ Հովհաննես Զանազանյանը, Արկադի Անդրեասյանը (երկուսն էլ՝ 1976) և Խորեն Հովհաննիսյանը (1980) դարձել են օլիմպիական խաղերի բրոնզե մեդալակիրներ։ 1992 թվականին հիմնադրվել է Հայաստանի ֆուտբոլի ֆեդերացիան, որը նույն թվականին անդամագրվել է ՖԻՖԱ-ին, 1993 թվականին՝ ՈՒԵՖԱ-ին։ 1992 թվականից անցկացվում են Հայաստանի Հանրապետության առաջնությունը և «Անկախության» գավաթի խաղարկությունը։ Վերջին շրջանում առաջատարներից են «Միկա», «Բանանց», «Փյունիկ» թիմերը։ 1992 թվականին ստեղծվել է ֆուտբոլի ազգային հավաքականը, որը մասնակցում է աշխարհի և Եվրոպայի առաջնությունների ընտրական փուլերի մրցաշարերին։ Եվրոպայի 2012 թվականի առաջնության ընտրափուլի խաղերում իր ենթախմբում (6 թիմ) զբաղեցրել է երրորդ տեղը։ 1994 թվականից Հայաստանի ակումբային թիմերը մասնակցում են Եվրոպայի գավաթների խաղարկություններին։ Ֆրանսիայի ֆուտբոլի ազգային հավաքականի կազմում հաջողությամբ հանդես են եկել աշխարհի (1998), Եվրոպայի (2000) չեմպիոններ հայազգի ֆուտբոլիստներ Յուրի Ջորկաեֆը և Ալեն Պողոսյանը։ Հայ ֆուտբոլիստներ են ընդգրկված նաև տարբեր երկրների ակումբային թիմերում։
Կատեգորիա:Սպորտը Հայաստանում Կատեգորիա:Ֆուտբոլը Հայաստանում
Արևմտաամերիկյան ճայ
Արևմտաամերիկյան ճայ (Gymnorhinus cyanocephalus) ագռավների ընտանքին պատկանող թռչուն, արևմտաամերիկյան ճայերի տեսակի միակ ներկայացուցիչը :
Բնութագիր
Արևմտաամերիկայի ճայը ունի կապտավուն-մոխրագույն փետուրներ, կարճ պոչ, սուր, սև կտուց և սև թաթեր ։ Խպիպը սպիտակ փետուրներ ունի, արուները և էգերը գունավորումը նույնն է։ Արուն ունի մի փոքր ավելի երկար կտուց, քան էգը, և գլխի փետուրները մուգ են։ Թևերը մարմնի մասերից համեմատաբար ամենաերկար են :.
Տարածվածություն
Հիմնականում տարածված են Հյուսիսային Ամերիկայի լեռնային անտառներում ։ Տարածված են նաև Օրեգոնում և Մոնտանայում, Բայա Կալիֆոռնիայում և Արիզոնա նահանգի հյուսիսում, իսկ արևելքից ՝ Օկլահոմայում։ Հաճախ սոճիների մոտ կարող եք գտնել մեծ խմբեր, հատկապես ՝ բուծման շրջանում ։
Սնուցում
Հիմնականում սնվում են միայն փշատերև սոճու (Pinus monophylla) և ուտելի սոճիի (Pinus edulis) սերմերով, ինչպես նաև միջատներով, ընկույզով, մրգերով և հատապտուղներով։ Նա իր կտրուկ կտուցով բացում է սոճու կոները և կտցահարում սերմերը։ Ձմռան համար հողի մեջ է թաքցնում սերմերը ։
Բուծում
Այն կառուցում է բաժակաձև բույն հիմնականում սոճիների կամ կաղնիների վրա։ 2-5 ձու ճարմանդում։ Թուխս նստելը տևում է 16-18 օր։ Ձագերը դառնում են անկախ 3 շաբաթ հետո ։
Բնադրման ընթացքում արուները թողնում են էգերին և կազմում իրենց կերակրման խումբը ։ Թուխս նստած կանայք իրենց արուների կողմից սնվում են փիոնի և պոնդերոզայի սոճու սերմերով։ Մարզլուֆը և Բալդան պարզել են, որ ուծման ընթացքում էգերը կերակրվում են մոտ 73 րոպեում մեկ անգամ։ Ձագերը, որպես կանոն, դուրս են գալիս թուխս նստելուց 17 օր հետո ։
Արիզոնայի Ֆլեյսթաֆ քաղաքում գտնվող պոնդերոզայի սոճու անտառում մի զույգ թռչուններ, որոնք հաջողությամբ չեն զբաղվել իրենց առաջին բնի կառուցումը, ապրիլի վերջին ստեղծեցին արբանյակային բնի գաղութներ, որոնք կազմված էին 3-ից 12 բներից։ Այս արբանյակային գաղութները ցրված էին մինչև 0,75 մղոն (1.2 կմ) բոլոր ուղղություններով ՝ նախնական բնի տեղակայման վայրից ։ Բնի հաջողությունը մեծացավ հաջորդական փորձերով. այնուամենայնիվ, յուրաքանչյուր բնի վրա փախած թռչունների թիվը չի աճել ։
Արտաքին հղումներ
Կատեգորիա:1841 թվականին նկարադրված կենդանիներ Կատեգորիա:Ագռավներ Կատեգորիա:Թռչուններ այբբենական կարգով Կատեգորիա:Հարավային Ամերիկայի թռչուններ
Վտանգավոր կապեր (մինիսերիալ)
Վտանգավոր Կապեր (Ligações Perigosas), բրազիլական մինիսերիալ՝ արտադրված Ռեդե Գլոբոյի կողմից։ 11 սերիայից բաղկացած սերիալ, որը հեռարձակվում է 2016 թվականի հունվարի 4-ից՝ փոխարինելով Խաղի օրենքները սերիալին։ Ներշնչված դասական ֆրանսիայով՝ սերիալը հիմնված է ֆրանսիացի մեծ գրող Շոդերլո դը Լակլոյի գրքի վրա։ Հեռուստասերիալը նկարահանվել է ժամանակակից Ռիո դե Ժանեյրո քաղաքում, սակայն քաղաքը ձևափոխվել է՝ դառնալով 18-րդ դարի դասական քաղաք։ Հեռուստասերիալի հագուստները, զարդերը բրազիլացի հանճարեղ դիզայների ձեռքի աշխատանքն են։
Սյուժե
Հեռուստասերիալը պատկերում է տասնութերորդ դարի ազնվականության կենցաղը։ Բարձրաշխարհիկ մի փոքրիկ խմբի մեջ ծավալվող սովորական ինտրիգի պատմությամբ հեռուստասերիալը պատկերում է իրենց դարն ապրած հասարակության ճշմարտացի պատկերը։ Դա մի միջավայր է, որտեղ արդեն տեղ չի մնացել մաքուր, բնական զգացմունքների համար։
Համաշխարհային ցուցադրություն
Կատեգորիա:Բրազիլական հեռուստասերիալներ
Սիլիկատային բետոն
Սիլիկատային բետոն՝ բետոն, ստացվում է ավտոկլավներում կրասիլիցիումահողային կապակցանյութի, անօրգանական լցանյութի (սովորաբար ավազի) և ջրի խառնուրդի ջերմախոնավային մշակմամբ։ Սեղմման նկատմամբ սիլիկատային բետոնի ամրությունը մինչև 50 Մպա է, միջին (ըստ ծավալի) խտությունը՝ 1800—2200 կգ/մ3։ Օգտագործվում է որմնաբլոկների և պանելների, վերնածածկերի ու երկաթբետոնե կոնստրուկցիաների և շինվածքների այլ տարրերի պատրաստման համար։ Սիլիկատային բետոնը հատկություններով մոտ է պորտլանդցեմենտով պատրաստված բետոնին։
Կատեգորիա:Շինարարական նյութեր
Ստարոմուսյատովո
Ստարոմուսյատովո (Старомусятово, Иҫке Мөсәт), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 325 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրզյանսկի շրջանի բնակավայրեր
Տարտուի համալսարանի Վիլյանդի մշակույթի ակադեմիա
Տարտուի համալսարանի Վիլյանդի մշակույթի ակադեմիա (Tartu Ülikooli Viljandi Kultuuriakadeemia), բարձրագույն ուսումնական հաստատություն Վիլյանդիում (Էստոնիա)։
Պատմություն
1952 թվականին Տալլինում ստեղծվեց Kultuurharidusala Kool դպրոցը (ավելի ուշ՝ Tallinna Kultuurharidustöö Kool), որտեղ սկսեցին պատրաստել մասնագետներ գրադարանային գործի և մշակույթի բնագավառում աշխատելու համար։ 1960-ական թվականներին ուսումնական հաստատությունը տեղափոխվեց Վիլյանդի քաղաք։ 1978 թվականին այն սկսեց կոչվել Viljandi Kultuurikool: 1980 թվականին դպրոցը բուհի կարգավիճակ ստացավ։ 1991 թվականին բուհը կոչվում էր Viljandi Kultuurikolledž, որտեղ ուսուցանում էին ըստ մասնագիտությունների, ներառյալ ժողովրդական երաժշտություն, գեղարվեստական դեկորացիա, լույս և մոնտաժ։ 2003 թվականին բուհը սկսվեց կոչվել Viljandi Kultuuriakadeemia ակադեմիա, իսկ 2005 թվականին այն միացավ Տարտուի համալսարանին և նրա ամբողջական անվանումը դարձավ Տարտուի համալսարանի Վիլյանդի մշակույթի ակադեմիա։
Գործունեություն
Ակադեմիայում սովորում է շուրջ 800 ուսանող։ Կան արտասահմանյան երկրներից, այդ թվում՝ Ռուսաստանից ։ Ուսումնական հաստատություն զարգացնում է միջազգային համագործակցությունը այլ բուհերի հետ, մասնավորապես՝ գոյություն ունի ծրագիր Պսկովի պետական մանկավարժական համալսարանի հետ 2015 թվականի մարտին Վիլյանդի մշակույթի ակադեմիայում կայացան 35-րդ միջազգային Հենզենյան օրերին ։
Արտաքին հղումներ
Կատեգորիա:Տարտուի համալսարան
Տերևաթափիկ
Տերևաթափիկ (Листопадничек), մուլտֆիլմ երեխաների համար, որը թողարկվել է 1977 թվականին, «Բելառուսֆիլմ» կինոստուդիայում։ Մուլտֆիլմն ստեղծվել է ըստ Իվան Սոկոլով-Միկիտովի նույնանուն հեքիաթի ։
Սյուժե
Աշնանը, երբ տերևներն սկսում են ընկնել ծառերից, նապաստակը ձագուկներ է ունենում։ Նապաստակի աշնանային ձագուկներին անվանում են տերևաթափիկներ։ Սյուժեն այդպիսի նապաստակի և ձմեռելուն պատրաստվող անտառային բնակիչների հետ նրա հանդիպման մասին է։
Բուստուսար
Բուստուսար, գյուղ Արևմտյան Հայաստանում, Դիարբեքիրի վիլայեթի Մարդինի գավառում կամ Բիթլիսի վիլայեթի Սղերդի գավառում։ Գտնվում էր Սղերդ քաղաքից արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Շչուչյա Գրեբլյա
Շչուչյա Գրեբլյա (Щуча Гребля), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Շչուչյա Գրեբլյա գյուղում բնակվում էր 325 մարդ։ Բնակչության խտությունը կազմում էր 641,67 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր
Ցագան-Չելուտայ (գյուղ, Մոգոյտույսկի շրջան)
Ցագան-Չելուտայ (Цаган-Челутай, Сагаан Шулуутай), գյուղ Ռուսաստանի Անդրբայկալյան երկրամասի Մոգոյտույսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Անդրբայկալյան երկրամասի Մոգոյտույսկի շրջանի բնակավայրեր Կատեգորիա:1930 թվականին հիմնադրված բնակավայրեր
Ալեքսանդր Շուլգին
Ալեքսանդր Շուլգին (Алекса́ндр Васи́льевич Шульги́н, ), խորհրդային և ռուսական դիվանագետ։ 2015 թվականի սեպտեմբերի 15-ից Նիդերլանդներում Ռուսաստանի արտակարգ և լիազոր դեսպան։ 2015 թվականի հոկտեմբերի 9-ից նաև ՔԶԱԿ-ում Ռուսաստանի մշտական ներկայացուցիչը ։
Կենսագրություն
Ծնվել է 1951 թվականին։
1973 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը։ Տիրապետում է ֆրանսերեն և անգլերեն լեզուներին։
1973 թվականից աշխատել է նախարարության կենտրոնական ապարատում և արտերկրում՝ տարբեր դիվանագիտական պաշտոններում։
2015 թվականի սեպտեմբերի 15-ից՝ Նիդեռլանդներում Ռուսաստանի Դաշնության արտակարգ և լիազոր դեսպան, Քիմիական զենքի արգելման կազմակերպությանն առընթեր Ռուսաստանի Դաշնության մշտական ներկայացուցիչ ։
Ամուսնացած է։ Ունի որդի և դուստր։
Պարգևներ
«Հայրենիքին մատուցած ծառայությունների համար» 2-րդ աստիճանի շքանշան (2016 թվականի հունիսի 28)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Խորհրդային դիվանագետներ
(6865) Դանկերլի
Միջին հեռավորությունը Արեգակից կազմում է 2,297173 ա. մ., առավելագույնը մոտենում է 1,9744 ա. մ. հեռավորության վրա և հեռանում 2,6199 ա. մ. ։ Արեգակի շուրջ մեկ ամբողջական պտույտ է կատարում 1271,71 երկրային օրվա ընթացքում, իր ուղեծրով շարժվելով միջինում 0,283083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։